ઈસ્લામાબાદ- પાકિસ્તાન આતંકવાદને સમર્થન કરી રહ્યું હોવાની વાત અનેકવાર સામે આવી હોવા છતાં ‘ઉલ્ટા ચોર કોટવાલ કો ડાંટે’ જેવો ઘાટ સર્જાયો છે. પાકિસ્તાને ભારત પર આરોપ લગાવ્યો છે કે, ભારત પાકિસ્તાનમાં આતંકી હુમલો કરાવી શકે છે. પાકિસ્તાનના આંતરિક સુરક્ષા મામલાના મંત્રાલયે ગિલગિટ-બાલીસ્તાન સરકારને પત્ર લખીને આશંકા વ્યક્ત કરી છે કે, અબજો રુપિયાના ખર્ચે નિર્માણાધીન ચીન-પાકિસ્તાન ઈકોનોમિક કોરિડોર (CPEC) પર ભારત આક્રમણ કરી તેને નુકશાન પહોંચાડી શકે છે.